**Kondensatoru bateriju un UPS iekārtu apkope.**

**Pasūtītājs** – Rīgas pašvaldības SIA ”Rīgas satiksme”

**Objekts:** objektu saraksts norādīts 1. pielikumā.

**Pakalpojuma mērķis:**

Nodrošināt kondensatoru bateriju un UPS iekārtu apkopes un remontdarbus atbilstoši ražotāja instrukcijām un ekspluatācijas noteikumiem iekārtu kalpošanas laika pagarināšanai.

**Pakalpojuma prasības.**

**1. Tehniskais uzdevums.**

Veikt vienreizējo kondensatoru bateriju un UPS iekārtu apkopi un remontu atbilstoši iekārtu 1. pielikuma sarakstam.

**2. Darbu apraksts:**

**2.1. Kondensatoru bateriju apkope un remonts:**

* + **Vizuāla pārbaude:** pārbaudīt kondensatoru baterijas stāvokli (mehāniskie bojājumi, korozija, noplūdes); pārbaudīt savienojumus un kontaktu stāvokli.
  + **Diagnostika:** izmērīt kondensatoru kapacitāti un iekšējo pretestību; pārbaudīt izolācijas pretestību; veikt reaktīvās jaudas un jaudas koeficienta pārbaudi; veikt pārbaudi ar termokameru.
  + **Apkope:** notīrīt kondensatorus no putekļiem un piesārņojumiem; nostiprināt savienojumus un pievilkt kontaktus. Apkope jāveic atbilstoši iekārtas ražotāja noteiktajām prasībām, ievērojot konkrētās iekārtas ekspluatācijas instrukciju, lai nodrošinātu iekārtas ilgstošu un efektīvu darbību.
  + **Testēšana:** veikt testēšanu zem slodzes, lai pārliecinātos par pareizu darbību.
  + **Remonts:** veikt bojāto vai nefunkcionējošo elementu nomaiņu.

**2.2. UPS apkope un remonts:**

* **Vizuāla pārbaude:** pārbaudīt UPS iekārtas stāvokli (mehāniskie bojājumi, pārkaršana, piesārņojums).
* **Bateriju pārbaude:** pārbaudīt akumulatoru stāvokli (spriegums, kapacitāte, izlādes laiks).
  + **Diagnostika:** pārbaudīt ieejas un izejas spriegumu, frekvenci;pārbaudīt iekārtas darbību gan tīkla režīmā, gan bateriju režīmā; pārbaudīt iekārtas elementus (invertori, taisngrieži, filtri); pārbaudīt indikācijas stāvokļus un informāciju par bojājumiem.
  + **Apkope:** notīrīt iekārtu no putekļiem un piesārņojumiem; pārbaudīt un notīrīt dzesēšanas sistēmu (ventilatori, radiatori). Apkope jāveic atbilstoši iekārtas ražotāja noteiktajām prasībām, ievērojot konkrētās iekārtas ekspluatācijas instrukciju, lai nodrošinātu iekārtas ilgstošu un efektīvu darbību.
  + **Testēšana:** veikt pilnu testēšanu, ieskaitot pārslēgšanos no tīkla uz bateriju un otrādi.
  + **Remonts:** nomainīt nolietotas vai bojātas baterijas; nomainīt bojātas detaļas; pārbaudīt un atjaunot programmatūras iestatījumus.

**3. Darbu organizēšana un izpilde:**

* Pirms darbu uzsākšanas Izpildītājs vienojas par iespējamo darbu izpildes laiku ar Pasūtītāja pilnvaroto personu.
* Iekārtu remontam nepieciešamo izmantojamo materiālu un rezerves daļu nomaiņu iepriekš saskaņot ar Pasūtītāju.
* Veicot montāžas darbus, atbildīgajai personai jānodrošina darbu izpildi atbilstoši normatīvo aktu prasībām.
* Visi darbi jāveic atbilstoši spēkā esošajiem normatīvajiem aktiem.
* Izpildītājs pats ir atbildīgs par spēkā esošo darbu drošības, ugunsdrošības noteikumu un uzņēmuma iekšējās kārtības noteikumu ievērošanu objektā.
* Pēc darbu veikšanas sakopt darba vietu, savākt visus darba procesā radušos atkritumus un nodrošināt to utilizāciju.
* Elektroietaišu izbūves un elektrotehnisko mērījumu darbos iesaistītajiem darbiniekiem ir jābūt derīgiem sertifikātiem un elektrodrošības apliecībām.
* Visām Izpildītāja izmantotajām mērierīcēm, darba instrumentiem, darba aprīkojumam ir jābūt ar CE marķējumu, verificētām ar derīgiem kalibrēšanas sertifikātiem un jāatbilst spēkā esošo normatīvo aktu prasībām.
* Pārbaudes rezultātā objektam nodarītie bojājumi vai arī citi zaudējumi, kas radušies Izpildītāja darbības vai bezdarbības rezultātā, Izpildītājam jānovērš par saviem līdzekļiem.

**4. Prasības izpildītājam.**

* Izpildītājs ir tehniski kompetents šo darbu veikšanai, tam ir nepieciešamā tehniskā bāze, aprīkojums, instrumenti un pieejamas nepieciešamās rezerves daļas tehniskajā specifikācijā noteikto darbu veikšanai.
* Izpildītājam ir atbilstoši kvalificēts, izglītots, pieredzējis personāls, kā arī ir visas nepieciešamās atļaujas un licences tehniskajā specifikācijā minēto darbu veikšanai, atbilstoši Latvijas Republikas normatīvo aktu prasībām.
* Izpildītājam ir nepieciešamā pieredze darbā ar kondensatoru baterijām un UPS iekārtām.
* Garantijas laiks veiktajiem darbiem - ne mazāk kā 12 mēneši.
* Garantijas laiks jaunām rezerves daļām - atbilstoši attiecīgā ražotāja noteiktajam, bet ne mazāk kā 24 mēneši.

**7. Izpilddokumentācijas sagatavošana.**

Izpildītājs iesniedz:

* + Darbu aktu ar veikto darbu sarakstu (paraugs 2.pielikumā).
  + Diagnostikas pārbaudes protokoli.
  + Pielietojamo materiālu sertifikāti un atbilstības deklarācijas.
  + Ieteikumi turpmākai ekspluatācijai.
  + Garantijas dokumenti.